joelniklaus/EU_Wikipedias huggingface dataset:
Tartu kaitsepataljon

Tartu kaitsepataljon oli Eesti Rahvaväe ja Kaitseväe väeosa Eesti Vabadussõjas.

Tartu kaitsepataljoni, mitteametlik nimetus Tartu vabatahtlike pataljon, formeerimine algas 8. jaanuaril 1919. aastal Viljandis Tartu linna Kaitseliidu kooliõpilaste roodu põhjal. Jaanuari teisel poolel liideti pataljoniga eelnevalt Tallinnas moodustatud Tartu kaitserood, mis koosnes Tartu sõjapõgenikest. Pataljon saadeti rindele veebruari lõpus.

Mais 1919. aastal liideti pataljon 8. Jalaväepolku, kui 1. mail 1919. aastal moodustati, Tallinna 1. kaitsepataljoni ja Tartu kaitsepataljoni liitmisel 8. jalaväepolk.

Juhtkond ja koosseis
14. jaanuar 1919 – 12. mai 1919, alamkapten Oskar Eller, Tartu kaitsepataljoni ülem.

Tartu kaitsepataljoni ülemat Oskar Ellerit on kujutatud Albert Kivikase romaanis "Nimed marmortahvlil". Raamatus on kujutatud nimetut pataljoniülemat ja tema asetäitjat
 Samanimelises filmis "Nimed marmortahvlil" mängis pataljoniülemat Martin Veinmann, kompaniiülemat Jaan Tätte.

Viited 

 
Eesti endised jalaväeüksused
Narva kaitsepataljon

Narva kaitsepataljon oli Eesti Rahvaväe ja Kaitseväe väeosa Eesti Vabadussõjas.

Narva kaitsepataljon moodustati 1. veebruaril 1919. aastal Narvas ja koosnes kaitseliitlastest ning tegeles garnisoniteenistusega ning hiljem ka piirivalveülesannetes. 

Narva kaitsepataljon nimetati 29. september 1919 ümber Viru piirivalvepataljoniks ja 5. november 1919 nimetati seejärel ümber 1. piirivalvepataljoniks ja 1920. aastal 1. Piiriküti Pataljoniks.

Juhtkond ja koosseis
12. aprill 1919 – 17. august 1919, alamleitnant Anton Budzus Narva kaitsepataljoni ülem
5. november 1919 – 22. detsember 1919, alamleitnant Anton Budzus, 1. piirikütipataljoni ülem

Viited 

 
Eesti endised jalaväeüksused
Chainsaw Man

Chainsaw Man (jaapani keeles チェンソーマン Chensō Man) on koomiksisari (manga), mille autoriks on Tatsuki Fujimoto. Sari debüteeris 2018. aastal Jaapani iganädalases koomiksiajakirjas Weekly Shōnen Jump ning sarja esimest osa avalikustati 2020. aasta detsembrini. Loo keskmeks on vaesunud, võlgades poiss Denji, kelles tärkab üleloomulik võime muuta oma käed ja pea mootorsaagideks. Ta kasutab seda, et teenida raha ning elada elu nagu tavaline inimene. Nüüdseks on sarja 97 peatükki kogutud kokku 11 volüümi.

2022. aasta 13. juulil avalikustati 98. peatükk, millega ühes algas seeria teine osa. Jaapanis levitatakse seda Shueisha netiajakirjas Shōnen Jump+, väljaspool Jaapanit aga Shueisha ingliskeelsel veebilehel Manga Plus. Lisaks sellele luuakse sarjast ka animeeritud teleseriaal (anime), mille eest vastutab animatsioonistuudio MAPPA.

Ingliskeelse tõlke ametlik levitaja väljaspool Jaapanit on Viz Media, seda saab lugeda nii veebis kui ka pehmekaanelise köitena, kokku 11 raamatut.

Viited

Välislingid 
 Teleseriaali treiler – YouTube
 Koomiksi esimese volüümi treiler – YouTube
 Koomiksi ametlik veebiväljaanne – Manga Plus (vaadatud 13.07.2022)
 Sarja ametlik Twitteri konto
Opaalroheline

Opaalroheline (prantsuse keeles vert opaline) on üks rohelistest värvitoonidest, kergelt piimjas pigem jahedatooniline säravroheline värvus.

Kasutatakse eelkõige moes tekstiilide ja lõngade värvuse kirjeldamiseks, aga ka sisekujunduses.

Värvinimetus esineb Eesti 1930. aastate moesõnavaras.

Pildid

Variatsioonid 
RAL Classic värvikaardi toon 6026 Opalgrün on külm tumedapoolne roheline toon, 6036 Perlopalgrün on selle metallisem ja veidi soojema tooniga variant

Pantone värvikaardi PQ-14-5718 Opal on külm särav heleroheline , toon 12-5406 Opal Blue on vesirohelisega sarnanev väga kahvatu roheline.

Viited 

Rohelised värvitoonid
Timothy Cheruiyot

Timothy Cheruiyot (sündinud 20. novembril 1995 Bometis) on Keenia kergejõustiklane (keskmaajooksja).

Ta võitis 2017. aasta maailmameistrivõistlustel Londonis 1500 meetri jooksus kaasmaalase Elijah Manangoi järel hõbemedali. 2019. aasta maailmameistrivõistlustel Dohas tuli ta samal alal Taoufik Makhloufi ja Marcin Lewandowski ees maailmameistriks.

2020. aasta suveolümpiamängudel Tokyos võitis ta hõbeda norralase Jakob Ingebrigtseni järel.

Cheruiyot on neljakordne Teemantliiga võitja 1500 meetri jooksus (2017, 2018, 2019, 2021).

Isiklikud rekordid

Välislingid 
 

Keenia jooksjad
Sündinud 1995
Detroiti pitsa

Detroiti pitsa on pitsasort, mille põhikoostisse kuuluvad Wisconsini juust ja tomatikaste. Detroidi pitsa on ristkülikukujuline ning paksu, krõbeda ja nätske põhjaga.

Traditsiooniliselt küpsetatakse pitsat autode õli kogumiseks või muuks tööstuslikuks otstarbeks mõeldud terasest plaatidel.

Detroiti pitsa arenes välja 20. sajandi keskel Michigani osariigis Detroitis ja see levis ülejäänud USA-sse 2010. aastatel. Detroiti pitsa on Detroiti toidukultuuri üks ikoone.

Viited 

Toidud
Detroit
Sandhursti Kuninglik Sõjaväeakadeemia

Sandhursti Kuninglik Sõjaväeakadeemia (inglise keeles Royal Military Academy Sandhurst) on sõjaväekõrgkool Suurbritannias Sandhurstis.

Suurbritannia sõjandus
Sõjakoolid
Suurbritannia ülikoolid
Sander (perekonnanimi)

Sander on perekonnanimi. 

2022. aasta 1. jaanuari seisuga oli Eestis perekonnanimi Sander 432 inimesel (198 mehel ja 234 naisel). Perekonnanimede levikult oli Sander meeste puhul 300. ja naiste puhul 263. kohal.

Nime kandjaid
Enel Sander, eesti botaanik-lihhenoloog (1953–) 
Georg Sander, eesti teatrikunstnik (1923–2016)
Heldur Sander, eesti loodusgeograaf, dendroloog ja maastikuökoloog (1946–)
Kristjan Sander, eesti ulmekirjanik (1977-)
Mart Sander, eesti laulja, näitleja, saatejuht, kirjanik ja dirigent (1967–)
Otto Sander, saksa näitleja (1941–2013)–
Ove Sander, eesti vaimulik (1970–) 
Priit Sander, eesti majandusteadlane (1973–)
Rein Sander, eesti botaanik ja luuletaja (1945–)
Siimon Sander, eesti ettevõtja (1995–)

Viited 

Eesti perekonnanimed
Raskopel

Raskopel on küla Spitsino vallas Oudova rajoonis Pihkva oblastis Venemaa Föderatsioonis.

Oudova rajoon
Pihkva oblasti külad
Olivier Ntcham

Jules Olivier Ntcham (sündinud 9. veebruaril 1996 Longjumeau's) on Prantsusmaal sündinud Kameruni jalgpallur, kes mängib poolkaitsjana Inglismaa esiliigaklubis Swansea City.

Noorena kuulus ta mitmesse Prantsusmaa klubisse. 2012. aastal liitus ta Inglismaa klubiga Manchester City. Manchester City põhimeeskonnas ei mänginud Ntcham üheski ametlikus mängus. Aastatel 2015–2017 oli ta laenul Itaalia kõrgliigaklubis Genoa.

2017. aasta juulis sõlmis ta nelja-aastase lepingu Šotimaa kõrgliigaklubiga Celtic. Celticuga tuli ta neli korda Šotimaa meistriks. Hooaja 2020/21 teises pooles oli ta laenul Prantsusmaa kõrgliigaklubis Marseille Olympique.

2021. aasta septembris siirdus ta Swansea Citysse.

Aastatel 2011–2019 mängis Ntcham Prantsusmaa noortekoondistes. Ta on Kameruni päritolu. Kameruni jalgpallikoondises debüteeris ta 23. septembril 2022 sõprusmängus Usbekistani vastu.

Saavutused 
Celtic
Scottish Premiership: 2017–18, 2018–19, 2019–20
Scottish Cup: 2017–18, 2018–19
Scottish League Cup: 2017–18, 2018–19, 2019–20

Viited 

Kameruni jalgpallurid
Prantsusmaa jalgpallurid
Genoa CFC mängijad
Celtic FC mängijad
Marseille Olympique'i jalgpallurid
Swansea City AFC mängijad
Serie A mängijad
The Championshipi mängijad
Sündinud 1996
503. üksik merejalaväe pataljon (Ukraina)

503. üksik merejalaväe pataljon (ukraina keeles 503-й окремий батальйон морської піхоти) on Ukraina merejalaväe väeüksus.

Viited 

Ukraina sõjandus
Dangjin

Dangjin (ka Tangjin) on linn Lõuna-Koreas Lõuna-Chungcheongi provintsis.

Viited 

Lõuna-Korea linnad
Seosan

Seosan (ka Sŏsan) on linn Lõuna-Koreas Lõuna-Chungcheongi provintsis.

Viited 

Lõuna-Korea linnad
Gyeryong

Gyeryong (ka Kyeryong) on linn Lõuna-Koreas Lõuna-Chungcheongi provintsis.

Lõuna-Korea linnad
Nonsan

Nonsan on linn Lõuna-Koreas Lõuna-Chungcheongi provintsis.

Viited 

Lõuna-Korea linnad
Seogwipo

Seogwipo (ka Sŏgwip'o; korea keeles 서귀포시 (Hanja: 西歸浦市) McCune'i-Reischaueri transkriptsioonis Sŏgwip'o-si; Lõuna-Korea uues omaladinas Jeju-si) on linnaks nimetatav haldusüksus Lõuna-Koreas, Jeju provintsi halduskeskus ja Jeju saare suurim linn.

Viited 

Lõuna-Korea linnad
Gimpo

Gimpo (ka Kimp'o; ametlikult Gimpo-si, hangulis 김포시, hanjas 金浦市) on linn Lõuna-Koreas Gyeonggi provintsis. Gimpo nimetati linnaks 1998. aastal. Elanike arv oli 2016. aasta seisuga 363 443.

Viited 

Lõuna-Korea linnad
Goesani maakond

Goesani maakond (ka Koesani maakond; Lõuna-Korea omaladinas Goesan-gun, korea kirjas 괴산군, hani kirjas 槐山郡) on maakond Lõuna-Koreas.

Lõuna-Korea maakonnad
Jeungpyeongi maakond

Jeungpyeongi maakond (ka Chŭngp'yŏngi maakond; Lõuna-Korea omaladinas Jeungpyeong-gun, korea kirjas 증평군, hani kirjas 曾坪郡) on maakond Lõuna-Koreas.

Lõuna-Korea maakonnad
Osan

Osan on linn Lõuna-Koreas Gyeonggi provintsis.

Viited 

Lõuna-Korea linnad
Hwaseong

Hwaseong on linn Lõuna-Koreas Gyeonggi provintsis.

Viited 

Lõuna-Korea linnad
Saksamaa ajalooliste riikide loend

Saksamaa on traditsiooniliselt föderaalsena organiseeritud riik. Pärast Saksa-Rooma riigi lõpetamist 1806. aastal astusid riigi saksakeelsed alad Saksa Liitu (1815–1866), sellel riikide liidul olid mõned föderalistlikud elemendid. Pärast Austria ja Preisimaa vahelist sõda 1866. aastal viis Preisimaa põhjapoolsed riigid liitriiki nimega Põhja-Saksa Liit (1867–1870). Lõunapoolsed riigid ühinesid liitriigiga 1870./71. aastal, mis nimetati seejärel Saksa keisririigiks (1871–1918). Riik jätkas Weimari vabariigina (1919–1933).

Saksa Liidu liikmesriigid 

1864. aastal said Austria ja Preisimaa üheskoos Holsteini (Liidu liige) ja Schleswigi (väljaspool Liitu) uueks suverääniks.

Põhja-Saksa Liidu liikmesriigid

Saksa keisririigi osariigid

Weimari vabariigi liidumaad

Vaata ka 
 Endiste riikide loend
 Saksa-Rooma riigi territooriumite loend
 Liidumaa

 
Riikide loendid
Saksamaa loendid
Teresa Ribera

Teresa Ribera Rodríguez (sündinud 19. mail 1969 Madridis) on Hispaania jurist ja poliitik, ta on Hispaania Sotsialistliku Tööpartei liige. Ta on 13. jaanuarist 2020 Hispaania ökoloogilise ülemineku ja demograafilise väljakutse minister. Lisaks oli ta 13. jaanuarist 2020 kuni 12. juulini 2021 Hispaania neljas asepeaminister. 12. juulist 2021 on ta Hispaania kolmas asepeaminister.

Ta on lõpetanud Madridi ülikooli õigusteaduse erialal, täiendades end põhiseaduslike uuringute keskuses, omandades teise kraadi põhiseadusõiguse ja politoloogia alal.

Ta oli 7. juunist 2018 kuni 13. jaanuarini 2020 Hispaania ökoloogilise ülemineku minister (Pedro Sáncheze esimeses valitsuses).

13. jaanuarist 2020 on ta Hispaania ökoloogilise ülemineku ja demograafilise väljakutse minister (Pedro Sáncheze teises valitsuses).

Isiklikku 
Ta on abielus ja kolme lapse ema.

Hispaania poliitikud
Juristid
Keskkonnaministrid
Sündinud 1969
Arnold Grimpel

Arnold Grimpel (ka Arnold Krimpel;  2. aprill 1901 Valga – 1938 Nõukogude Liit) oli Eesti poliitik. Ta oli III Riigikogu liige.

Arnold Grimpel oli Narvas väljaannete Meie Elu ja Uus Põhja Kodu vastutav toimetajana.

1926. aastal kandideeris ja valiti Eesti Tööliste Partei rühma nimekirjas Riigikogusse.

4. detsembril 1928 tagandati ta ametist ja tema asemele sai  III Riigikogu liikmeks Mihkel Krents.

1930. aastal põgenes NSV Liitu, kus arreteeriti, asus vangistuses Solovetsi saartel ja mõisteti kõrgeim karistusmäär – mahalaskmine, mis viidi täide Novgorodis.

Välislingid

Viited 

III Riigikogu liikmed
Eesti represseeritud isikud
Surnud 1938
Sündinud 1901
Eesti Tööliste Partei poliitikud
Jumpravmuiža

Jumpravmuiža on küla (mazciems) Lätis Limbaži piirkonna Limbaži vallas.

Küla asub  valla loodeosas  Vitrupe ja Cimeļupe jõe ning Auziņi järve kaldal. Asula on tekkinud endise Lāde mõisa Jumpravmuiža karjamõisa juurde. 

Küla jääb Põhja-Vidzeme biosfääri kaitsealale, osaliselt ka Dziļezersi ja Riebezersi kaitsealale. Seal asuvad kohaliku kaitse all olevad  Griguļi muinaskalmed.

Aastal 2007 oli külas 42 elanikku.

Viited

Limbaži piirkonna külad
Leonhard Käär

Leonhard Käär (14. aprill 1904 Viru-Nigula vald, Viru kreis – 21. detsember 1963 New Jersey, USA) oli Eesti poliitik. Ta oli IV Riigikogu liige. , Eesti Tööliste Partei rühma nimekirjas.

Leonhard Käär oli Eesti Tööliste Partei poliitik ja osales ETP juhtorganites.

Ta oli IV Riigikogu liige  , Eesti Tööliste Partei nimekirjas.

1930. aasta põgenes Leonhard Käär NSV Liitu koos Valter Kaaveri ja teiste kaaslastega. NSV Liidus ta arreteeriti ja GPU Kolleegiumi poolt mõisteti süüdi ja määrati  § 58-6 järgi karistuseks 10 aastat vabadusekaotust, mida kandis Vaigatši saarel maavarasid otsides. Vabanes 1940. aastal ja teise maailmasõja lõppedes põgenes koos abikaasaga, valedokumentide abil NSV Liidust  ning suri 1963. aastal New Jersey osariigis.

Viited 

Eesti Tööliste Partei poliitikud
IV Riigikogu liikmed
Surnud 1963
Sündinud 1904
Rafainovo

Rafainovo (ukraina keeles Рафайново, ungari keeles Rafajnaújfalu) on küla Ukrainas Taga-Karpaadi oblastis Berehove rajoonis. Rafainovo asub Ungari piirist 8 km kaugusel, Berehovest ligi 18 km põhjaloodes ja Mukatševost ligikaudu 21 km edelas.

Taga-Karpaadi oblasti külad
Kaupmees (perekonnanimi)

Kaupmees on eesti perekonnanimi.

Statistika
2022. aasta 1. jaanuari seisuga oli Eestis perekonnanimi Kaupmees 155 inimesel: 76 mehel ja 79 naisel. Perekonnanimede levikult oli Kaupmees meeste puhul 1196. kohal ja naiste puhul 1279. kohal.

Perekonnanimi Kaupmees oli kõige levinum vanuserühmas 45–49 aastat, kus seda oli 10 000 elaniku kohta 1,99. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 3,68 inimest.

19. sajandi algul pandi pärisorjusest vabastamise käigus Sangaste kihelkonna kahes mõisavallas ning Nõo, Karula, Jõhvi, Karuse, Rapla ja Suure-Jaani kihelkondade ühes mõisavallas talupoegadele nimeks Kaupmees.

Nime kandjaid
Greta Kaupmees, eesti ajakirjanik (1974–)
Kalle Kaupmees, eesti jalgrattur (1950–) 
Uno Kaupmees, eesti laulja (1950–)

Viited

Välislingid
 

Eesti perekonnanimed
Huhn

Huhn on mitme suguvõsa nimi:
Huhn (Eestimaa suguvõsa), Riiast pärit Eestimaa literaadisuguvõsa
Huhn (Kuramaa suguvõsa), Miitavist pärit Kuramaa literaadi- ja aadlisuguvõsa
Huhn (Liivimaa suguvõsa), Sileesiast pärit Liivimaa aadlisuguvõsa
Huhn (Kirepi), eesti päritolu Liivimaa literaadisuguvõsa
Huhn (Võnnu), Võnnu kaupmehe- ja raesuguvõsa

Suguvõsad
Eduard Pesur

Eduard Pesur (3. märts 1905 	Pahkla Kohila vald, Hageri kihelkond  Harju kreis Eestimaa kubermang – 16. jaanuar 1969) oli Eesti poliitik. 

Eduard Pesur oli III, IV ja V Riigikogu liige.

Algselt valiti ta ETP keskkomitee liikmena Eesti Töölispartei  nimekirjast III Riigikogusse (1926–1929), kuid 12. jaanuaril 1929. aastal heitis ta ETP-st välja koos Hans Martinsoni, August Sprenki, Theodor Maureriga ja  ta läks üle Eesti Sotsialistlikusse Töölisparteisse, mida seejärel esindas IV (1929–1932) ja V Riigikogus (1932–1937).

Eduard Pesur osales 1932. aasta 17. juulil Tapal peetud vabadussõjalaste päeva konfiktis Männikumäel vapside ja Eesti Sotsialistliku Tööliste Partei võimlemisrühmade vahel. 

Pärast Teine maailmasõda töötas Eduard Pesur Tallinna Leivakombinaadi autojuhina. 1. november 1948. aastal ta arreteeriti ja 8. jaanuaril 1949. aastal mõisteti Eesti NSV Siseministeeriumi Sõjatribunali otsusega süüdi, karistuseks 25+5. Vabanes kinnipidamiskohast Dubrovlagist 18. augustil 1956. aastal.

Viited 

Eesti Tööliste Partei poliitikud 
Eesti Sotsiaaldemokraatliku Tööliste Partei poliitikud
V Riigikogu liikmed
IV Riigikogu liikmed
III Riigikogu liikmed
Surnud 1969
Sündinud 1905
Pärnamäe kalmistule maetud
Nukus

Nukus (varasem eestikeelne nimekuju Nukuss, karakalpaki keeles Nókis) on linn Usbekistanis, Karakalpakkia pealinn. Nukus asub Amudarja paremal kaldal, Türkmenistani piirist ligikaudu 17 km kaugusel.

Nukus on elanike arvult kuues linn Usbekistanis.

Nukusi auul tekkis 1860. aastatel, kuid arheoloogiliste väljakaevamiste tulemusel on selgunud, et inimesed elasid praeguse Nukusi kohal juba 4. sajandil eKr. 1. aprillil 1932 anti Nukusile linnaõigused ja see sai Karakalpaki ANSV pealinnaks.

Linnas asub 1966. aastal asutatud Nukusi kunstimuuseum.

Viited 

Usbekistani linnad
Karakalpakkia
Soufiane El Bakkali

Soufiane El Bakkali (araabia keeles سفيان البقالي, sündinud 7. jaanuaril 1996 Fèsis) on Maroko takistusjooksja, olümpiavõitja (2020) ja maailmameister (2022).

2020. aasta suveolümpiamängudel Tokyos tuli ta 3000 meetri takistusjooksus olümpiavõitjaks ajaga 8.08,90. Sellega lõpetas ta alates 1984. aasta suveolümpiamängudest kestnud keenlaste võiduseeria 3000 meetri takistusjooksus. 2016. aasta suveolümpiamängudel Rio de Janeiro oli El Bakkali neljas ajaga 8.14,35, mis oli toona tema isiklik rekord.

2022. aastal tuli ta maailmameistriks ajaga 8.25,13. Maailmameistrivõistlustelt on ta 3000 meetri takistusjooksus võitnud veel ühe hõbemedali (2017) ja ühe pronksmedali (2019). 

Tema isiklik rekord 3000 meetri takistusjooksus on 7.58,15, mis on joostud 20. juulil 2018 Monacos. Talle kuulub Maroko siserekord 5000 meetri jooksus (13.10,60).

Viited

Välislingid 
 

Maroko jooksjad
Takistusjooksjad
Sündinud 1996
Lilijana Kozlovič

Lilijana Kozlovič (sündinud 30. oktoobril 1962 Koperis) on Sloveenia jurist ja poliitik, ta on Modernse Keskpartei (Stranka modernega centra) liige. Ta oli 13. märtsist 2020 kuni 27. maini 2021 Sloveenia justiitsminister.

Kozlovič lõpetas aastal 1997 Ljubljana ülikooli õigusteaduskonna. Aastal 2012 omandas ta seal ka õigusteaduse magistrikraadi.

Aastast 1981 töötas Kozlovič" Koperi linna politseis, kus vastutas registri-, migratsiooni- ja korraosakondade ning sisemiste haldusasjade eest. Aastatel 1999–2000 läbis ta praktika Sloveenia ülemkohtus. 2004. aastal asus ta tööle Sloveenia avaliku halduse ministeeriumi, kus tegeles muuhulgas e-riigi asjadega.

Aastal 2014 valiti ta Modernse Keskpartei nimekirjas Sloveenia parlamendi liikmeks.

13. märtsist 2020 kuni 27. maini 2021 oli ta Sloveenia justiitsminister.

Sloveenia poliitikud
Juristid
Justiitsministrid
Sündinud 1962
Yeoncheoni maakond

Yeoncheon on maakond Lõuna-Koreas Gyeonggi provintsis.

Lõuna-Korea maakonnad
Boeuni maakond

Boeuni maakond (ka Poŭni maakond; Lõuna-Korea omaladinas Boeun-gun, korea kirjas 보은군, hani kirjas 報恩郡) on maakond Lõuna-Koreas.

Lõuna-Korea maakonnad
Danyangi maakond

Danyangi maakond (ka Tanyangi maakond; Lõuna-Korea omaladinas Danyang-gun, korea kirjas 단양군, hani kirjas 丹陽郡) on maakond Lõuna-Koreas.

Lõuna-Korea maakonnad
Eumseongi maakond

Eumseongi maakond (ka Ŭmsŏngi maakond; Lõuna-Korea omaladinas Eumseong-gun, korea kirjas 음성군, hani kirjas 陰城郡) on maakond Lõuna-Koreas.

Lõuna-Korea maakonnad
Jincheoni maakond

Jincheoni maakond (ka Chinch'ŏni maakond; Lõuna-Korea omaladinas Jincheon-gun, korea kirjas 진천군, hani kirjas 鎭川郡) on maakond Lõuna-Koreas.

Lõuna-Korea maakonnad
Okcheoni maakond

Okcheoni maakond (ka Okch'ŏni maakond; Lõuna-Korea omaladinas Okcheon-gun, korea kirjas 옥천군, hani kirjas 沃川郡) on maakond Lõuna-Koreas.

Lõuna-Korea maakonnad
Yeongdongi maakond

Yeongdongi maakond (ka Yŏngdongi maakond; Lõuna-Korea omaladinas Yeongdong-gun, korea kirjas 영동군, hani kirjas 永同郡) on maakond Lõuna-Koreas.

Lõuna-Korea maakonnad
Buyeo maakond

Buyeo maakond (ka Puyŏ maakond; Lõuna-Korea omaladinas Buyeo-gun, korea kirjas 부여군, hani kirjas 扶餘郡) on maakond Lõuna-Koreas.

Lõuna-Korea maakonnad
Cheongyangi maakond

Cheongyangi maakond (ka Ch'ŏngyangi maakond; Lõuna-Korea omaladinas Cheongyang-gun, korea kirjas 청양군, hani kirjas 靑陽郡) on maakond Lõuna-Koreas.

Lõuna-Korea maakonnad
Geumsani maakond

Geumsani maakond (ka Kŭmsani maakond; Lõuna-Korea omaladinas Geumsan-gun, korea kirjas 금산군, hani kirjas 錦山郡) on maakond Lõuna-Koreas Lõuna-Chungcheongi provintsis.

Lõuna-Korea maakonnad
Seocheoni maakond

Seocheoni maakond (ka Sŏch'ŏni maakond; Lõuna-Korea omaladinas Seocheon-gun, korea kirjas 서천군, hani kirjas 舒川郡) on maakond Lõuna-Koreas.

Lõuna-Korea maakonnad
Taeani maakond

Taeani maakond (ka T'aeani maakond; Lõuna-Korea omaladinas Taean-gun, korea kirjas 태안군, hani kirjas 泰安郡) on maakond Lõuna-Koreas.

Lõuna-Korea maakonnad
Yesani maakond

Yesani maakond (Lõuna-Korea omaladinas Yesan-gun, korea kirjas 예산군, hani kirjas 禮山郡) on maakond Lõuna-Koreas.

Lõuna-Korea maakonnad
Kaja Kallase valitsus

Kaja Kallase valitsused:

Kaja Kallase esimene valitsus
Kaja Kallase teine valitsus
...
Kaalep

Kaalep on eesti perekonnanimi.

Statistika
2022. aasta 1. jaanuari seisuga oli Eestis perekonnanimi Kaalep 75 inimesel: 31 mehel ja 44 naisel. Perekonnanimede levikult oli Kaalep meeste puhul 3739. kohal ja naiste puhul 2713. kohal.

Perekonnanime Kaalep kandja oli keskmiselt 46 aasta vanune. Nimi oli kõige sagedasem Viljandi maakonnas, kus sellist nime kandis maakonna 10 000 elaniku kohta keskmiselt 1,76 inimest.

19. sajandi algul pandi pärisorjusest vabastamise käigus Väike-Maarja kihelkonna kahes mõisavallas ning Viljandi, Tarvastu, Harju-Jaani, Türi, Vigala ja Paistu kihelkondade ühes mõisavallas talupoegadele nimeks Kalep ja Kaleb (normaliseeritult Kaalep).

Nime kandjaid
Ain Kaalep, eesti luuletaja, tõlkija ja kriitik (1926–2020)
Heiki-Jaan Kaalep, eesti keeletehnoloog (1962–)
Mati Kaalep, eesti jurist (1988–) 
Ruuben Kaalep, Eesti poliitik (1993–)
Tiina Kaalep, eesti ajakirjanik (1964–)
Tõnu Kaalep, eesti kriitik (1966–)

Viited

Välislingid
 

Eesti perekonnanimed
Smash Television

Smash Television on Malta telejaam. Smash on eraomanduses ja säilitab neutraalse toimetuse seisukoha, milles väljendatakse erinevaid arvamusi Malta poliitika kohta. See on palju väiksem, kui vanemad telejaamad.

Viide

Välised lingid 
 Smash Television
Malta telekanalid
Qarshi

Qarshi (varasem eestikeelne nimekuju Karši) on linn Usbekistanis, Qashqadaryo vilajeti keskus. Qarshi asub Qashqadaryo jõe ääres.

Usbekistani linnad
Uchquduq

Uchquduq (varasem eestikeelne nimekuju Utškuduk) on linn Usbekistanis Navoiy vilajetis. Linna nimi tähendab usbeki keeles "kolm kaevu". Uchquduq asub Kõzõlkumi kõrbes.

Uchquduq rajati 1958. aastal seoses uraanimaagi leiukoha kasutuselevõtuga. Linnaõigused sai Uchquduq 1978. aastal.

Viited 

Usbekistani linnad
Leidi Veskis

Leidi Veskis (sündinud 19. juulil 1939) on eesti tõlkija. 

Aastatel 1946-1957 õppis ta Kuressaare (tollal Kingissepa) keskkoolis. Õpinguid jätkas Tartu ülikoolis (1957-1962), kus spetsialiseerus soome-ugri keeltele. Ülikooli lõpetamise järel töötas kolm aastat Are 8-klassilises koolis õpetajana. Samal ajal õppis Leidi Veskis muusikat Tallinna Georg Otsa nim. muusikakooli kaugõppeosakonnas (1963-1968) ning õppis iseseisvalt ungari keelt. 1965. a. asus tööle Keele ja Kirjanduse Instituuti (praegu Eesti Keele Instituut), kus töötas mitmel ametikohal (viimati sõnaraamatute sektori vanemtoimetajana) kuni pensionile jäämiseni 2008. aastal. Leidi Veskis oli abielus eesti ajaloolase, raamatuteadlase, lastekirjaniku, arhivaari ja kodu-uurija Voldemar Milleriga.  

Leidi Veskis avaldas pika aja jooksul paralleelselt tõlketegevusega nupukesi ja ülevaateid Ungari kultuurielust. Esimeseks tõlketeoseks sai huumori- ja satiirivalimik "Väändikäkk" (ungari ‘vendegek’ moonutatud hääldus), seejärel tõlkis valiku Tibor Déry proosast (ilmus 1982). Sellele järgnesid autorid nagu József Balázs, Júlia Székely, István Örkény (koos teiste tõlkijatega), Miklós Mészöly, Milán Füst, Péter Nádas, László Passuth (koos E. Hiedeliga). Hulk aastaid retsenseeris Leidi Veskis Eesti Raadiosse saabunud ungari kuuldemänge ja tõlkis neid arvukalt.  Leidi Veskis oli ka initsiatiivgrupis, mille algatusel alustas uuesti tegutsemist Eesti Ungari Selts.  Leidi Veskis on oma tõlkijatööst rääkinud 1991. aastal raadiosaates “Tõlkijad” (järelkuulatav ERR arhiivis, lisaks on ERR arhiivis järelkuulatavad ka osa Leidi Veskise tõlgitud kuuldemängudest, raadiosaade “Kunstnikud kirjanduses. Raffael”, kus loeti katkendeid E. Hiedeli ja Leidi Veskise tõlgitud raamatust "Kuldses udus külmetavad jumalad"). Tõlkija ja toimetaja Lauri Eesmaa on Leidi Veskist oma blogis iseloomustanud sõnadega: "läbi aegade paremaid ungari keelest tõlkijaid".

Leidi Veskist on autasustatud ungari kirjanduse ja kultuuri tutvustamise eest "Pro Cultura Hungarica" auhinnaga (1994) ning Ungari Teeneteordeni Rüütliristiga (2022).

Viited 

Eesti tõlkijad
Sündinud 1939
Kluhõno-Baškõrivka

Kluhõno-Baškõrivka (ukraina keeles Клугино-Башкирівка) on küla Ukraina Harkivi oblastis. 

Harkivi oblast
Harkivi oblasti külad
Keerd

Keerd on eesti perekonnanimi.

Statistika
2022. aasta 1. jaanuari seisuga oli Eestis perekonnanimi Keerd 167 inimesel: 72 mehel ja 95 naisel. Perekonnanimede levikult oli Keerd meeste puhul 1289. kohal ja naiste puhul 999. kohal.

Perekonnanimi Keerd oli kõige levinum vanuserühmas 85+ aastat, kus seda oli 10 000 elaniku kohta 2,34. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 6,95 inimest.

19. sajandi algul pandi pärisorjusest vabastamise käigus Tartumaal Kambja ning Rannu kihelkondade ühes mõisavallas, Viljandimaal Kolga-Jaani ja  Viljandi kihelkondade ühes mõisavallas, Virumaal Jõhvi, Saaremaal Muhu, Läänemaal Kirbla ning Võrumaal Põlva kihelkondade mõisavaldades talupoegadele nimeks Keerd, Keert ja Kehrd (normaliseeritult Keerd) kokku 8 korral. 

Nimede eestistamise käigus võeti 1936.–1938. aastal Keerd uueks nimeks kokku 4 korral, kui loobuti nimedest Keert,	Keertmann,	Kerdt ja	Kördt.

Nime kandjaid
Alfred Keerd, eesti arst (1885–1959)
Alfred Keerd, eesti tennisist ja treener (1915–2014) 
Enn Keerd, eesti näitleja ja lavastaja (1956–)
Renate Keerd, eesti koreograaf ja lavastaja (1978–)
Tamara Keerd, eesti lauatennisist (1926–2003)

Viited

Välislingid
 

Eestistamisel antud perekonnanimed
Roman Darmohrai

Roman Darmohrai (ukraina keeles Роман Анатолійович Дармограй) on Ukraina sõjaväelane.

Sõjaväeteenistus 
Korraldas 2022. aasta märtsis Kiievi lahingu ajal Brovarõ rajoonis Puhivka, Roživka ja Kalõnivka asulate kaitsmist.

Autasud 
 2022 - Ukraina kangelane

Viited 

Ukraina sõjaväelased
Hehn

Hehn (vene keeles Ген), varem Henn on Frankimaalt Hinterhahist pärit talupoja-, literaadi- ja aadlisuguvõsa.

Suguvõsa liikmeid
Johann Martin Hehn (1743−1793), Tartu kroonu- ja linnakooli rektor, Tartu Jaani koguduse diakon, Otepää pastor
Karl Wilhelm von Hehn (1775−1845), meditsiinidoktor, kolleegiuminõunik, Valga kreisiarst, mõisavaldaja
Gustav Heinrich Hehn (1775−1823), filoloogiamagister, Otepää pastor, advokaat, Tartu-Pärnu ülemkirikueestseisja-ameti notar
Bernhard Gottlieb Hehn (1776−1856), Rannu ja Otepää pastor
Wilhelm Martin Theodor von Hehn (1805−1861), staabikapten, Liivimaa Sotsieteedi alaline sekretär, mõisaomanik- ja rendivaldaja
Victor Amadeus Hehn (1813−1890), filoloogiakandidaat, magister, tõeline riiginõunik, Keiserliku Avaliku raamatukogu ülemraamatukoguhoidja, kultuuriajaloolane
Anatoli Aleksandrovitš Hehn (1847−1908), tõeline riiginõunik, meditsiinidoktor, kirurg

Hehni suguvõsa mõisavaldused
Liivimaa eesti distrikt:
Ilmjärve (Ilmjerw) (1814−pärast 1861, rendivaldus), Kodijärve (Gothensee, tollal Kodjerw) (1805−1816, pandivaldus), Saarjärve (Saarjerw) (1915−1919), Saverna (Sawwern) (1807 pandi-, 1807−1818 pärusvaldus), Tamme (Tammen) (1833−1838 pandi-, 1838−1860 pärusvaldus), Valgjärve (Weissensee) (1804−1806 pandi-, 1806−1818 pärusvaldus)
Liivimaa kubermangu läti distrikt:
Druviena (Druween) (1898−1920, jäänukmõis 1920−1939), Kastrāne (Kastran) (1913−1920, jäänukmõis 1920−1939)
Novgorodi kubermang:
Savinskoje (XIX sajandil)

Kirjandus
Der Adel der russischen Ostseeprovinzen (Estland, Kurland, Livland, Ösel). 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 61.
Genealogisches Handbuch der baltischen Ritterschaften. Neue Folge. Bd V. Hamburg: 2015. Lk 291−318.
Genealogisches Handbuch der baltischen Ritterschaften. Teil: Livland. Bd II. Görlitz: Verlag E. U. Starke, 1929. Lk 747−751 .

Välislingid
Hehni suguvõsa aadlivapp saidil gerbovnik.ru

Aadlisuguvõsad
 
Liivimaa aadlisuguvõsad
Liivimaa immatrikuleerimata aadel
Liivimaa matrikliaadel
Fred Kerley

Fredrick Lee Kerley (sündinud 7. mail 1995 Tayloris, Texases) on USA sprinter.

Kerley on Michael Normani ja Wayde van Niekerki kõrval üks kolmest, kes on jooksnud 100 meetrit alla 10 sekundi, 200 meetrit alla 20 sekundi ja 400 meetrit alla 44 sekundi.

Isiklikud rekordid 
Välisrekordid

Siserekordid

Välislingid 
 

Ameerika Ühendriikide sprinterid
Sündinud 1995
2 + 2 = 5

2 + 2 = 5 on loogiliselt väära väite sagedane näide.

Matemaatikas on tuntud sofismid, mis näivad seda väidet tõestavat. Seda näidet on kasutatud ka näiteks protestides mõtlemise fantaasiavaesuse vastu ja ideoloogilise ajupesu illustreerimiseks.
Henri Treial

Henri Treial (sündinud 28. mail 1992) on Eesti võrkpallur.

Alates 2014. aastast on Henri olnud kaastatud Eesti võrkpallikoondise tegevusse.

Hooajast 2021/22 mängib ta Belgia kõrgliigaklubis VC Greenyard Maaseik.

Välislingid
Eesti Võrkpalli Liit
Volleybox
Instagram

Vaata ka

Viited

Eesti võrkpallurid
Sündinud 1992
Kaja Kallase teine valitsus

Kaja Kallase teine valitsus on 18. juulil 2022 ametisse asunud 52. Eesti Vabariigi valitsus. Selle moodustasid Eesti Reformierakond, Erakond Isamaa ja Sotsiaaldemokraatlik Erakond.

Ajalugu 
3. juunil 2022 tegi peaminister Kaja Kallas president Alar Karisele ettepaneku vabastada ametist seitse Keskerakonna ministrit. President vabastas samal päeval ministrid ametist. Reformierakond tegi ettepaneku koalitsioonikõneluste alustamiseks Isamaale ja Sotsiaaldemokraatlikule erakonnale. 8. juulil teatasid erakonnad, et jõudsid uue koalitsiooni moodustamises kokkuleppele. 14. juulil viis Kaja Kallas presidendile tagasiastumispalve; president tegi talle ettepaneku uue valitsuse moodustamiseks. 15. juulil sai Kaja Kallas volitused Riigikogult valitsuse moodustamiseks (52 poolt, 26 vastu) ja 18. juulil astus uus valitsus ametisse.

Valitsuse koosseis

Vaata ka 
 Kaja Kallase esimene valitsus

Viited 

Eesti valitsused
2022. aasta Eestis
Piret Hartman

Piret Hartman (sündinud 10. augustil 1981 Ida-Virumaal Püssis) on Eesti poliitik. Alates 18. juulist 2022 on ta Kaja Kallase teises valitsuses kultuuriminister. 

Kõrghariduse omandas ta 2005. aastal Eesti Maaülikoolis põllumajandusökonoomika ja -ettevõtluse erialal, mille järel asus samas õppima ökonoomia ja ettevõtluse erialal. Aastal 2022 lõpetas ta Tallinna Tehnikaülikooli magistriõppe erialal digimuutused ettevõttes. 

Hartman on töötanud Eesti Üliõpilaskondade Liidu juhatuse esimehena ning Eesti Sotsiaaldemokraatliku Erakonna tegevjuhi ja fraktsiooni nõunikuna. Aastatel 2014–2016 oli Hartman kultuuriminister Indrek Saare nõunik. 

Aastatel 2015–2021 oli Integratsiooni Sihtasutuse nõukogu liige ja aastatel 2021–2022 nõukogu esimees ning aastatel 2004–2007 oli ka Eesti Filmi Sihtasutuse nõukogu liige. Aastatel 2016–2022 oli ta kultuuriministeeriumi asekantsler.

 

Eesti kultuuriministrid
Eesti Maaülikooli majandusteaduskonna vilistlased
Sündinud 1981
Lea Danilson-Järg

Lea Danilson-Järg (sündinud 27. novembril 1977 Tallinnas) on eesti riigiametnik ja poliitik, alates 18. juulist 2022 Eesti justiitsminister.

Hariduskäik
Lõpetas 2002. aastal Tallinna Tehnikaülikooli haldusjuhtimise erialal.

Töökäik
 2001–2004 Sisekaitseakadeemia rektori nõunik
 2014–2016 Eesti Rahvusraamatukogu parlamendiinfokeskuse infospetsialist
 2017–2018 MTÜ Eesti Sündimusuuringute analüütik
 2018–2019 ja 2021–2022 AS Postimees Grupi rahvastikupoliitika fookuskülje toimetaja
 2019–2021 Siseministeeriumi rahvastiku- ja perepoliitika osakonna juhataja

Poliitiline tegevus
Ta oli aastatel 1998–2004 oli Rahvaerakond Mõõdukad liige. Alates 2022. aastast kuulub ta erakonda Isamaa.

Danilson-Järg on 18. juulist 2022 Kaja Kallase teises valitsuses justiitsminister.

Tunnustus
 2021 Aino Järvesoo auhind

Isiklikku
Ta on abielus, tal on kaks tütart ja poeg.

Viited

Välislingid

Justiitsministeeriumi koduleht
"VILJA KÜSIB | Lea Danilson-Järg: ei saa välistada, et keegi tahab Putini bareljeefi majaseinale panna" Delfi, 18. november 2022

Eesti ajakirjanikud
Eesti riigiametnikud
Eesti raamatukogundustegelased
Eesti justiitsministrid
Isamaa ja Res Publica Liidu poliitikud
Tallinna Tehnikaülikooli vilistlased
Sündinud 1977
Mihhail Lobov

Mihhail Lobov (sündinud 1. veebruaril 1971 Tšeljabinskis) on Venemaa jurist.

2. jaanuarist 2022 on ta Euroopa Inimõiguste Kohtu kohtunik.

Haridus 
 1992 MGIMO, õigusteadus

Viited 

MGIMO vilistlased
Venemaa juristid
Euroopa Inimõiguste Kohtu kohtunikud
Sündinud 1971
Sündinud 1997

''Siin on loetletud 1997. aastal sündinud tuntud inimesi.

Jaanuar
9. jaanuar – Karl Patrick Lauk, eesti elukutseline jalgrattur

Veebruar
9. veebruar – Brigita Murutar, eesti laulja

Märts
28. märts – Uudo Sepp, eesti laulja
19. märts – Rūta Meilutytė, leedu ujuja

Aprill
20. aprill – Alexander Zverev, Saksamaa tennisist
23. aprill – Tobi Amusan, Nigeeria kergejõustiklane

Mai
19. mai – Stefan Kaibald, eesti võrkpallur

Juuli
14. juuli – Elisa Kolk, eesti laulja

Oktoober
6. oktoober – Osvald Nitski, Eesti ujuja
16. oktoober – Naomi Ōsaka, jaapani tennisist

Detsember
3. detsember – Michael Norman, Ameerika Ühendriikide jooksja
18. detsember – Martin Hõbemägi, eesti rendžumängija

1997
Riikide loend naftatoodangu järgi

Siin tabelis on loetletud riike naftatoodangu mahu järgi.

Loend

Vaata ka
 Riikide loend maagaasitoodangu järgi
 Riikide loend maagaasireservide järgi
 Riikide loend maagaasitarbimise järgi
 Maagaas riigiti
 Maailma energiapakkumine ja -tarbimine

Viited

Riikide loendid
Fossiilkütused
Omar McLeod

Omar McLeod (sündinud 25. aprillil 1994 Kingstonis) on Jamaica kergejõustiklane, 110 m tõkkejooksu olümpiavõitja ja maailmameister.

Ta võistles noorteklassides nii lühemates kui ka pikemates tõkkejooksudes. 2013. aastal asus ta õppima Arkansase Ülikooli ning keskendus tõkkesprindile. 

McLeod tegi täiskasvanute tiitlivõistluste debüüdi 2015. aasta maailmameistrivõistlustel Pekingis, kui oli 110 meetri tõkkejooksus kuues.

2016. aasta sisemaailmameistrivõistlustel Portlandis võitis ta Jamaica rekordiga 7,41 kulla. Aprillis jooksis ta Fayetteville'is 100 meetrit ajaga 9,99, saades esimeseks sportlaseks, kes suutnud joosta 100 meetrit alla 10 sekundiga ning läbida 100 meetri tõkkejooksu alla 13 sekundiga. Augustis Rio de Janeiros toimunud olümpiamängudel tuli ta tulemusega 13,05 olümpiavõitjaks.

2017. aasta maailmameistrivõistlustel Londonis tuli ta Sergei Šubenkovi ja Balázs Baji ees maailmameistriks ajaga 13,04. Ta kuulus ka Jamaica 4x100 meetri teatejooksu meeskonda, mis Usain Bolti vigastuse tõttu finaalis katkestas.

2019. aasta maailmameistrivõistlustel Dohas kukkus McLeod tõkkesprindi finaalis ning diskvalifitseeriti kõrvalrajal jooksnud Orlando Ortega segamise eest. 

Talle kuuluvad Jamaica rekord 110 meetri tõkkejooksus ning siserekordid 60 meetri tõkkejooksus ja 200 meetri jooksus.

Isiklikud rekordid
Väljas

Sees

Allikas: World Athletics

Isiklikku 

Ta on õppinud Arkansase Ülikoolis ärindust.

Viited

Välislingid 
 

Jamaica jooksjad
Tõkkejooksjad
Sündinud 1994
Tallinna muuseumipühapäev

Tallinna muuseumipühapäeva raames on iga kuu esimesel pühapäeval tasuta sissepääs algatusega liitunud muuseumidesse. 

Tallinna muuseumipühapäev on Tallinna linna algatus, et pöörata enam tähelepanu muuseumite igapäevasele tegevusele ja linna rikkalikule kultuurielule ning parandada selle kõige kättesaadavust nii tallinlastele kui Tallinna külalistele. 2021. aasta detsembris valminud Tallinna elanike rahulolu-uuringu järgi tuuakse ühe muuseumikülastustest hoidumise põhjusena välja just piletihinda. Muuseumipühapäev eesmärk on lisaks taastada koroonapandeemia ajal langenud muuseumite külastatavust ning toetada kultuuriväljaga kontakti taasloomist. 

Esimene Tallinna muuseumipühapäev toimus 6. märtsil 2022 linna hallatavate muuseumite ehk Tallinna Linnamuuseumi ja Tallinna Kirjanduskeskuse filiaalides.

Tallinna muuseumipühapäevad aastal 2022 
2022. aasta toimumiskorrad: 6. märts, 3. aprill, 15. mai, 5. juuni, 3. juuli, 7. august, 4. september, 2. oktoober, 6. november, 4. detsember. 

 Esimene Tallinna muuseumipühapäev – 6. märts 2022   Esimesel muuseumipühapäeval külastas osalevaid muuseume enam kui 5000 inimest. Võrreldes tavapärase puhkepäevaga läbis muuseumipühapäeval Tallinna Linnamuuseumi filiaale kohati mitukümmend korda rohkem inimesi.  Kokku külastas Tallinna Linnamuuseumi filiaale 4806 inimest. Kirjanduskeskuse muuseumides oli võrreldes tavapärase külastusega samuti vähemalt paarikümnekordne tõus: ühel päeval külastas kolme filiaali 291 inimest.

 Teine Tallinna muuseumipühapäev – 3. aprill 2022   Teisel muuseumipühapäeval sündis uus külastuste rekord – Tallinna muuseumipühapäevade programmiga liitunud asutusi külastas kokku üle 6370 inimese. Tallinna Linnamuuseumi filiaale külastas 5738 inimest. Kirjanduskeskuse muuseumides käis kokku 327 inimest.  Uue liituja, Tallinna Lauluväljaku külastuskeskuse uksed olid muuseumipühapäeval tasuta lahti pisut üle 300-le muuseumikülastajale.

 Kolmas Tallinna muuseumipühapäev – 15. mai 2022   Kolmandal muuseumipühapäeval sündis järjekordne külastuste rekord – Tallinna muuseumipühapäevade programmiga liitunud asutusi külastas kokku ligi 7090 inimest.  Tallinna Linnamuuseumi filiaale külastas 15. mail kokku 6519 inimest. Kirjanduskeskuse muuseumides käis kolmandal Tallinna muuseumipühapäeval kokku 332 inimest.  Tallinna Lauluväljaku külastuskeskust väisas muuseumipühapäeval 70 külastajat.  Mais Tallinna muuseumipühapäevadega liitunud Eesti Kaasaegse Kunsti Muuseumit (EKKM) ja Kultuurikeskus Kaja galeriid külastasid vastavalt 128 ja 49 näitusehuvilist.

Viited

Välislingid 
Tallinna muuseumipühapäeva koduleht
Jumalamägi

Jumalamägi on looduslik pühapaik Setomaal Tsätski nulga Kolossova külas. 

Ligikaudu 1,5 hektari suurune mägi asub Piusa jõe ürgoru läänekaldal. Mägi on kujult ümar ja selle laius on ligikaudu 70 meetrit, see madaldub piklikult kirde suunas. Kõrgendikul kasvab hõre kasesalu üksikute mändidega. 

Jumalamäele püstitati 2007. aastal viljakusjumal Peko kuju, mille autor on Renaldo Veeber. Ligikaudu kahe meetri kõrgune puust kuju on asetatud kandilisele maakivile. Kuju ees võib tavaliselt näha raha, küünlaid, jooke ja muid ande.

Jumalamäest 200 meetrit põhja pool Vinaskioja kõrgel kaldal metsas asub Peko- ehk Müürimägi, mille kohta on vanemad inimesed on rääkinud, et seal elavat pekokesed ehk härjapõlvlased.

Pärimus 
 
Kohaliku pärimuse järgi võtab jumal taevasse minevad hinged oma vankri peale, iga hinge kohta kasvavat mäel üks puu. Mäel on käidud palvetamas enne suuremaid töid ja ettevõtmisi ning palutud, et taevas annaks saagi kasvatamiseks head ilma. 1966. aastal on toona 79-aastane Olli Varespoeg mäe tähtsust kirjeldanud nii: “Varem käidi põua ajal seal jumalat palumas, et vihma tuleks, või siis vastupidi. Ka 1963. aasta suvise tulekahju ajal käidi seal palumas, et tuli külla ei tungiks.” 1963. aasta tulekahju ajal kogunes mäele palvetama terve Kolossova külarahvas, inimesi tulnud ka teistest küladest ning palvete peale peatus põleng imelisel kombel 300 meetrit enne küla piiiri.

Tänapäeval on kohaliku rahva jaoks tähtsaim Jumalamäega seotud püha päätnitsapäev juuli viimasel reedel, mida tähistatakse põhiliselt Saatse kirikus ja surnuaial. Päätnitsapäeva õhtul käivad Kolossova kandi inimesed perekonniti ka Jumalamäel ja süütavad Peko ees küünla.

Viited

Setomaa vald
Setumaa looduslikud pühapaigad
Pühad mäed
2022. aasta Euroopa kuumalained

2022. aasta juunis, juulis ja augustis mõjutasid püsivad kuumalained piirkondi peamiselt Kesk-, Lõuna- ja Lääne-Euroopas, põhjustades mitmeid metsatulekahjusid, inimeste evakueerimist kodudest ja kuumusega seotud surmi. Juunis registreeriti 40–43 °C  temperatuur suuremas osas Euroopast, kusjuures kogu mandril purunesid sajad päevased/öised, kuised ja kõigi aegade temperatuurirekordid. Klimatoloogid on kuumalaine intensiivsust seostanud kliimamuutusega.

Vaata ka
 2022. aasta Suurbritannia kuumalaine
 2003. aasta Euroopa kuumalaine

Viited

Kuumalained
2022
Muktar Edris

Muktar Edris (sündinud 14. jaanuaril 1994 Siltʼe tsoonis) on Etioopia pikamaajooksja, kahekordne maailmameister 5000 meetri jooksus.

Ta tuli 2017. aasta maailmameistrivõistlustel Londonis Mo Farahi ja Paul Chelimo ees 5000 meetri jooksu maailmameistriks. 2019. aasta maailmameistrivõistlustel Dohas kaitses ta tiitlit, edestades finaalis Selemon Baregat ja Mohammed Ahmedi.

Isiklikud rekordid
Väljas

Sees

Viited

Välislingid 

Etioopia jooksjad
Pikamaajooksjad
Sündinud 1994
Biotremoloogia

Biotremoloogia uurib mehaaniliste võnkumiste tekitamist, hajumist ja tajumist elusorganiolendite poolt. Võnkumisi tekitatakse ja tajutakse näiteks võnkumuslikus (seismilises) suhtluses, keskkonna paremaks tajumiseks ja saagi asukoha määramiseks. Peaaegu kõigil teadaolevatel juhtudel kanduvad need edasi pinnalainetena (näiteks Rayleigh'i lainetena või Love'i lainetena) keskkonna piirpinnal (näiteks maapinnal ja merepõhjas). Kuigi suuremas osas tegeleb biotremoloogia võnkumiste tajumise rolliga loomade käitumises mõjutavad võnkumised ja helid ka taimi, mistõttu kattub biotremoloogia ka taimede bioakustikaga. Samuti eeldatakse, et teised organismirühmad (nagu nematoodid) tekitavad aktiivselt või vähemalt kasutavad võnkumisi oma keskkonna tajumiseks.

Vaata ka 
 Bioakustika
 Akustika
 Pinnalained

Viited 

Zoosemiootikud
Akustika
Ettel Poobus

Ettel Poobus (sündinud 28. juunil 1988) on Eesti ehtekunstnik ja laulja.

Tunnustused
2012 Noor Ehe stipendium

Meediakajastused
Ehtekunstnik Ettel Poobus loob erilisi abielusõrmuseid Anne ja Stiil, 15.12.2014
Karmen Bruus

Karmen Bruus (sündinud 24. jaanuaril 2005) on eesti kõrgushüppaja, U20 vanuseklassi maailmameister (2022). 

2022. aasta maailmameistrivõistlustel Eugene'is saavutas finaalis tulemusega 1,96 m seitsmenda koha, korrates Eesti rekordit ja kuni 18-aastaste maailma tipptulemust.

Saavutused

Isikliku rekordi areng

2017 - 1.45
2018 - 1.57
2019 – 1,73
2020 – 1,74
2021 – 1,80
2022 – 1,96

Viited

Välislingid 
 Karmen Bruus Rahvusvahelise Kergejõustikuliidu kodulehel

Eesti kõrgushüppajad
Sündinud 2005
Reshad de Gerus

Reshad de Gerus (1. juuli 2003 Sainte-Marie, Réunion) on Réunionist pärit Prantsuse võidusõitja, kes võistleb praegu 2022. aasta European Le Mans Series Duqueine Teami meeskonnas koos Richard Bradley ja Memo Rojasega.

Karjäär

Prantsusmaa Vormel 4 Meistrivõistlustel 
De Gerus sõitis Prantsusmaa Vormel 4 Meistrivõistlustel aastatel 2018–2019. 2018. aastal kuulus ta juunioride kategooriasse, kus saavutas 4 võidu ja 16 poodiumikoha Théo Pourchaire'i teise koha. 2019. aastal võistles De Gerus täiseduga meistrivõistlustel, kogudes 233,5 punkti, mis viis ta 4 võiduga meistrivõistlustel 2. kohale, millest 1 sai Pau ja Spa-Francorchamps ning 2 Magny-Coursis.

FIA Motospordi Mängud 
De Gerus esindas Team France'i ja FFSA-d 2019. aasta FIA Motospordi Mängud Vormel 4 Karikavõistlustel, kus toimub olümpiamängude stiilis võistlus erinevate võidusõidukategooriatega. De Gerus sõitis Vormel 4 Karikasarjas. Pärast kvalifikatsiooni oli De Gerus 9., tempost veidi üle 2 sekundi. Kvalifikatsioonisõiduks libises ta ühe koha võrra tagasi, mis tähendab, et Prantsusmaa meeskond alustab Pavel Bulantsevi (Venemaa meeskond) järel 10. kohalt. Võistlus ise saavutas De Geruse 5. koha, jäädes 6,7 sekundiga maha 1. kohalt Andrea Rossost (Itaalia meeskond).

Vormel Renault Eurocup 
Jaanuaris 2020 teatati, et De Gerus võistleb 2020. aasta Vormel Renault Eurocupil Briti meeskonnas Arden Motorsport koos Alex Quinni ja Ugo de Wilde'iga. Kui tema meeskonnakaaslased lõpetasid mõlemad edetabelis esikümne sees, siis de Gerusel oleks raskem kampaania, kui ta saavutas vaid kolm punkti, mis tähendab, et ta saavutab meistrivõistlustel 17. koha.

FIA Vormel 3 Meistrivõistlustel 
De Gerus lõpetas Vormel 3 2021. aastal, sõites koos Logan Sargeanti ja Enzo Fittipaldiga (hiljem Hunter Yeany ja Ayrton Simmons) Charouzi Sauber Junior Team. Ta lahkus meeskonnast pärast 12 võistlussõitu ja ilma punktita. Teda asendab Zdeněk Chovanec.

European Le Mans Series 
2022. aasta veebruaris teatati, et De Gerus liitus Duqueine Team 2022. aasta European Le Mans Series kampaanias, kihutades prantslaste varustuse eest koos Richard Bradley ja Memo Rojasega.

Välised lingid 

 Reshad de Gerus karjääri kokkuvõte saidil DriverDB.com (inglise keeles)

Sündinud 2003
Prantsusmaa sportlased
Kaarel Oja

Kaarel Oja (sündinud 21. aprillil 1985) on Eesti poliitik ja kultuurikorraldaja, alates 2021. aastast Tallinna abilinnapea. 

Ta on Sotsiaaldemokraatlikku erakonna liige.

Ta on töötanud Teater NO99 ja Vaba Lava tegevjuhina ning juhtinud õppematerjalide kirjastust Maurus.

Haridus 
Oja õppis Tallinna Reaalkoolis ning sai 2007. aastal Tartu Ülikoolist sotsiaalteaduste bakalaureusekraadi ajakirjanduse ja suhtekorralduse erialal. Tema kõrvaleriala oli majandus.  

Gümnaasiumis tuli Oja kahel järjestikusel aastal Eesti meistriks väitluses.

Töö 
26. novembril 2021 asus Kaarel Oja tööle Tallinna kultuurivaldkonna abilinnapeana. Selles ametis on ta tegelenud kultuuri kättesaadavusega, sh kutsunud ellu Tallinna muuseumipühapäevade algatuse. Esimene Tallinna tasuta muuseumipühapäev toimus 6. märtsil 2022. 

Oja varasem tööelu on möödunud vaheldumisi kultuuri, poliitika, hariduse ja kommunikatsiooni valdkondades . Aastatel 2019-2021 töötas ta ärinõustamisettevõte Miltton strateeg-loovjuhina ja  turundussuuna juhina ning 2017-2019 oli Oja Sotsiaaldemokraatliku erakonna esimehe nõunik ja kampaaniajuht, vedades mh Marina Kaljuranna Euroopa Parlamendi valimiste kampaaniat. 

Aastatel 2013–2017 juhtis ta Õppematerjalide kirjastust Maurus.  
2011–2013 töötas Oja Telliskivi Loomelinnaku sisu- ja tegevjuhina.  
2010–2011 oli ta Vaba Lava arendus- ja tegevjuht  
2007–2010 töötas Oja Teater NO99 tegevjuhina.

Oja on löönud kaasa Arvamusfestivali, Kalamaja Avatud Kooli ja Teenusmajanduse Koja  käivitamises ning kuulunud Tallinna lauluväljaku, Eesti Kultuurkapitali, Teater NO99, Vene Teatri ja Eesti Väitlusseltsi nõukogusse ning Eesti Etendusasutuse Liidu, Eesti Kultuuri Koja ja Teenusmajanduse Koja juhatusse. 

Ta on olnud lavastuste “Kodumaa karjed” ja “sugu: N” ning installatsiooni “Objekt nr. 2011” kaasautor ja produtsent.

Poliitiline tegevus 
Oja on alates 2019. aastast Sotsiaaldemokraatliku erakonna liige. Alates 2021. aastast töötab ta Tallinna abilinnapeana.

Isiklikku 
Kaarel Oja on aastast 2010 abielus näitleja Ursula Ratasepp-Ojaga, peres kasvab kolm last.

Tema vend on näitleja Pääru Oja ja isa näitleja Tõnu Oja.

Viited

Välislingid 
 Maria Mölder “Tallinn, kultuuri- ja eelkõige muusikalinn” Sirp, 29. juuli 2022
 “Tallinna linn asub toetama elava muusika kontserdipaiku” ERR, 12. juuli 2022
 Gerli Nõmm / Tõnu Karjatse “Kaarel Oja: Tallinna vanalinnas on puudu igapäevase elu taristust” ERR, 10. mai 2022
 Kristi Helme “Eestisse jõudnud sõjapõgenikud saavad kultuurileevendust” Eesti Päevaleht, 17. märts 2022
 Peeter Kormašov “Kaarel Oja: tuleb pingutada, et inimesed tagasi muuseumisse ja kinno tuua” Eesti Päevaleht, 4. veebruar 2022
 Raul Ranne “NÄDALA PERSOON ⟩ Kaarel, Pääru ja Tõnu Oja: väga raske on ennast leida selles maailmas” Postimees, 23. detsember 2021

Tallinna Linnavalitsus
Tallinna Reaalkooli vilistlased
Sündinud 1985
Paide linnavolinike loend 1927

Paide linnavolinike loend 1927 15. ja 16. jaanuaril 1927 valitud Paide linnavolikogu linnavolinike loetelu:

Kristliku rahvaerakonna nimekiri 
 Gerhard Perli
 Johannes Leithammel

Eesti rahvaerakonna nimekiri 
 Jaan Margus

Paide majaomanikkude nimekiri 
Feliks Trossi
Eduard Simson
Jaan Kamm
Hans Kõva

Saksa-Balti erakonna nimekiri 
Gustav Lindtke

Eesti sotsialistliku tööliste partei ja üürnikkude nimekiri 
Jaan Leibur
 Johannes Herbst

Eesti majaomanikkude ja käsitööliste rühma nimekiri 
Gustav Vimberg

Tööerakonna nimekiri 
Verner Limberg
Eduard Purfeldt
Konstantin Sööt
Jüri Söödor

Viited 

Paide ajalugu
Eesti linnavolinike loendid